Държавен вестник, бр. 8, 2004 г., стр. 47

Б Р О Й  8
Д Ъ Р Ж А В Е Н   В Е С Т Н И К
С Т Р .  47
Член 19
Регистрация
Тази спогодба, нейното приложение и всич-
ките поправки към нея се регистрират в Меж-
дународната организация за гражданско възду-
хоплаване и в Секретариата на ООН.
Член 20
Влизане в сила
Тази спогодба се сключва за неопределен
срок на действие и влиза в сила от датата на
получаването на втората от дипломатическите
ноти, разменени между двете договарящи стра-
ни, потвърждаващи, че техните съответни кон-
ституционни и/или вътрешни изисквания за
влизане в сила на международни договори са
изпълнени.
С влизането в сила на тази спогодба се прек-
ратява действието на Спогодбата между прави-
телството на Народна република България и
правителството на Кралство Гърция за редов-
ни търговски въздушни линии, подписана в
Атина на 9 юли 1964 г.
В потвърждение на това долуподписаните,
надлежно упълномощени от техните съответни
правителства, подписаха тази спогодба.
Съставена в Атина на 1 ноември 2002 г. в два
оригинални екземпляра, всеки на български,
гръцки и английски език, като и трите текста
имат еднаква сила. В случай на различия при
тълкуването за меродавен се счита английски-
ят текст.
За правителството на
За правителството на
Република България:
Република Гърция:
Пламен Петров,
Христос Верелис,
министър
министър
на транспорта
на транспорта
и съобщенията
и съобщенията
ПРИЛОЖЕНИЕ КЪМ СПОГОДБАТА
Маршрутна таблица
Таблица I
Маршрути, по които могат да бъдат експло-
атирани въздушни линии от назначеното въз-
духоплавателно предприятие на Република
България в двете направления:
Пунктове на тръгване—всеки пункт в Република
България.
Междинни пунктове—ще бъдат съгласувани по-
късно.
Пунктове в Република Гърция—Атина.
Пунктове отвъд—ще бъдат съгласувани по-късно.
Таблица II
Маршрути, по които могат да бъдат експло-
атирани въздушни линии от назначеното въз-
духоплавателно предприятие на Република
Гърция в двете направления:
Пунктове на тръгване—всеки пункт в Република
Гърция.
Междинни пунктове—ще бъдат съгласувани по-
късно.
Пунктове в Република България—София.
Пунктове отвъд—ще бъдат съгласувани по-късно.
1. Права по пета свобода на опериране към и
от трети страни може да бъде изполвана по до-
говорните линии при условие, че е предварител-
но съгласувана и договорена между назначените
въздухоплавателни предприятия и одобрена от
съответните въздухоплавателни власти.
2. Всеки или всички междинни пунктове или
пунктове отвъд могат по усмотрение на възду-
хоплавателните предприятия да бъдат пропус-
нати по време на един или всички полети при
условие, че услугата започва или завършва на
територията на договарящата страна, назначи-
ла въздухоплавателното предприятие.
728
МИНИСТЕРСТВО
НА ОКОЛНАТА СРЕДА И ВОДИТЕ
СПОРАЗУМЕНИЕ
за привилегиите и имунитетите на Комисията
за опазване на Черно море от замърсяване
(Ратифицирано със закон, приет от ХХХVIII
Народно събрание на 14 март 2001 г.—ДВ, бр. 29
от 2001 г. В сила от 15 август 2003 г.)
Като взеха предвид, че член XVII, т. 8 от
Конвенцията за опазване на Черно море от за-
мърсяване, подписана в Букурещ на 21 април
1992 г. (по-долу наричана “конвенцията”), изиск-
ва “представителите”, “алтернативните пред-
ставители”, “съветниците” и “експертите” от
договарящите страни да имат на територията
на съответните страни дипломатически приви-
легии и имунитети в съответствие с междуна-
родното право;
като взеха предвид, че член XVII, т. 9 от
конвенцията изисква привилегиите и имуните-
тите на служителите на секретариата да бъдат
определени със споразумение между договаря-
щите страни;
като взеха предвид, че член XVII, т. 10 от
конвенцията изисква комисията да има такъв
правен статут, какъвто е необходим за изпъл-
нение на нейните функции;
като взеха предвид, че член XVII, т. 11 от
конвенцията изисква комисията да сключи спо-
разумение за седалището на секретариата с
договарящата страна домакин;
държавите—страни по конвенцията, се спо-
разумяха за следното:
Член 1
Определения
За целите на това споразумение:
а) “конвенция” означава Конвенцията за
опазване на Черно море от замърсяване, под-
писана в Букурещ на 21 април 1992 г.;
б) “договаряща страна” означава държава—
страна по конвенцията;
в) “комисията” означава Комисията за опаз-
ване на Черно море от замърсяване, учредена в
съответствие с т. 1 на член XVII от конвенция-
та, и включва нейния секретариат и други спо-
магателни органи;